**Primăvara**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara

A venit pe-aripi de soare

Sub preambulul bucuriei

Trezind florile... câmpiei,

Primăvara-n sărbătoare

În cânt de privighetoare,

Prin mireasma veseliei -

Uitând gândul nostalgiei

Pătruns de iubirea mare.

Cu ea a plantat dorinţa

Vieţii scumpe, de-a trăi,

Tot ce-i splendid a iubi,

Înflăcăraţi prin credinţa

Că Domnul cu iscusinţa

Toate-astfel,... El le zidi

Viaţa spre-a o-nsufleţi

Preamărind, Atotştiinţa.

A venit pe-aripi de vânt

În cântec de mângâiere

Primăvara,...-n mlădiere

Peste reavănul pământ

Şi balsamul şi-a resfrânt

Sub dulcea blând-adiere

Ca un leac peste durere

Prin puterea Celui Sfânt.

În freamăt, ne aminteşte

De preasfânta primăvară

Ce va fi veşnic primară -

Care nu se mai sfârşeşte

Ci-n continuu-ntinereşte,

Căci păcatu-a doua oară

N-o mai fi-n, aniversară,

C-a pierit, şi nu mai este!

Flavius Laurian Duverna

21 mai 2015